
Text rozhodnutia
Súd: Najvyšší súd Spisová značka: 7Sžr/119/2014 Identifikačné číslo súdneho spisu: 6014200322 Dátum vydania rozhodnutia: 30. 04. 2015 Meno a priezvisko sudcu, VSÚ: JUDr. Zdenka Reisenauerová ECLI: ECLI:SK:NSSR:2015:6014200322.1 Uznesenie Najvyšší súd Slovenskej republiky v právnej veci navrhovateľa: Pohotovosť, s.r.o., IČO: 35 807 598, so sídlom v Bratislave, Pribinova ul. č. 25, proti odporcovi: Okresný úrad Banská Štiavnica, katastrálny odbor, Križovatka č. 4, Banská Štiavnica, za účasti K., nar. XX.XX.XXXX, bytom U., V., o preskúmanie rozhodnutia odporcu z 27. januára 2014 číslo V - 922/2013, o odvolaní navrhovateľa proti rozsudku Krajského súdu v Banskej Bystrici z 27. júna 2014, č.k. 25Sp/15/2014-19, takto r o z h o d o l : Najvyšší súd Slovenskej republiky odvolacie konanie z a s t a v u j e . Žiaden z účastníkov konania nemá právo na náhradu trov odvolacieho konania. o d ô v o d n e n i e : Krajský súd v Banskej Bystrici rozsudkom z 27. júna 2014, č.k. 25Sp/15/2014-19, potvrdil rozhodnutie Okresného úradu Banská Štiavnica, katastrálny odbor, Križovatka 4, Banská Štiavnica z 27. januára 2014, číslo V - 922/2013, ktorým bol podľa § 31 ods.3 zákona č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam v znení neskorších predpisov (katastrálny zákon) zamietnutý návrh na vklad záložného práva do katastra nehnuteľností podľa zmluvy o zriadení záložného práva, uzavretej medzi navrhovateľom a K., nar. XX.XX.XXXX, bytom U., zastúpenou združením občianskoprávnej pomoci. Navrhovateľovi náhradu trov konania nepriznal a zároveň mu uložil zaplatiť na účet krajského súdu súdny poplatok vo výške 35 € do 3 dní od právoplatnosti rozsudku. Proti rozsudku krajského súdu podal navrhovateľ odvolanie, ktoré podaním z 20. januára 2015, doručeným odvolaciemu súdu 23. januára 2015, vzal v celom rozsahu späť. Ak sa odvolanie, o ktorom nebolo rozhodnuté vzalo späť, odvolací súd odvolacie konanie zastaví (§ 207 ods. 3 OSP). Odvolací súd vzhľadom na účinné späťvzatie odvolania podľa § 207 ods. 3 OSP odvolacie konanie zastavil. Napadnutý rozsudok súdu prvého stupňa tým nadobudol právoplatnosť, ako keby odvolanie nebolo podané (§ 222 OSP). Vzhľadom na to, že odvolacie konanie bolo zastavené, Najvyšší súd Slovenskej republiky podľa § 224 ods. 1 OSP a § 146 ods. 1, písm. c) OSP, žiadnemu z účastníkov nepriznal náhradu trov odvolacieho konania. Poučenie: Proti tomuto uzneseniu nie je prípustný opravný prostriedok.

